b'\n_START_ARTICLE_\nKolma\n_START_PARAGRAPH_\nKolma on kyl\xc3\xa4 Joroisten kunnassa noin 15 kilometri\xc3\xa4 Varkaudesta lounaaseen ja noin 10 kilometri\xc3\xa4 Joroisten kirkonkyl\xc3\xa4lt\xc3\xa4. Kyl\xc3\xa4ll\xc3\xa4 on noin 130 taloutta. Kolmalla sijaitsi aikoinaan Huutokoski\xe2\x80\x93Joensuu-rautatien ensimm\xc3\xa4inen v\xc3\xa4liasema, Kolman pys\xc3\xa4kki. Kolmalla toimii ryhm\xc3\xa4perhep\xc3\xa4iv\xc3\xa4koti. Kolmiopettajainen alakoulu lakkautettiin vuonna 2015._NEWLINE_Kolmalla toimivat muun muassa Kolman kyl\xc3\xa4yhdistys, urheiluseura Kolman Tarmo ja J\xc3\xa4rvikyl\xc3\xa4n maa- ja kotitalousyhdistys. Kyl\xc3\xa4l\xc3\xa4isten voimin on koostettu my\xc3\xb6s kyl\xc3\xa4n 400-sivuinen historiikki, Kolman kyl\xc3\xa4kirja. Teos julkaistiin vuonna 1999, ja se on loppuunmyyty.'